ประกาศสำนักงานตำรวจแห่งชาติประกาศสำนักงานตำรวจแห่งชาติเรื่องกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการ(ฉบับที่ ๗) พ.ศ. ๒๕๕๕[๑] ตามที่ได้มีพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ.๒๕๕๒ กฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติพ.ศ. ๒๕๕๒ และประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการลงวันที่ ๗ กันยายน พ.ศ. ๒๕๕๒ได้กำหนดเขตอำนาจการรับผิดชอบหรือเขตพื้นที่การปกครองให้กับสำนักงานตรวจคนเข้าเมืองนั้นเนื่องด้วย ก.ตร. ในการประชุมครั้งที่ ๔/๒๕๕๕ เมื่อวันที่ ๒๓ มีนาคมพ.ศ. ๒๕๕๕ มีมติอนุมัติการปรับปรุงส่วนราชการและการกำหนดตำแหน่งในสังกัดสำนักงานตรวจคนเข้าเมืองโดยได้แยกด่านตรวจคนเข้าเมืองที่มีปริมาณและคุณภาพของงานสูงออกจากตรวจคนเข้าเมืองจังหวัดที่รับผิดชอบอยู่เดิมโดยให้มีสถานะเป็นด่านตรวจคนเข้าเมืองและให้ขึ้นตรงกับกองบังคับการตรวจคนเข้าเมืองที่รับผิดชอบ จำนวน ๓ แห่ง ได้แก่ด่านตรวจคนเข้าเมืองกาบเชิง แยกออกมาจากตรวจคนเข้าเมืองจังหวัดนครราชสีมาด่านตรวจคนเข้าเมืองเชียงแสน แยกออกมาจากตรวจคนเข้าเมืองจังหวัดเชียงราย และด่านตรวจคนเข้าเมืองปาดังเบซาร์แยกออกมาจากตรวจคนเข้าเมืองจังหวัดสงขลาจึงจำเป็นจะต้องแก้ไขเปลี่ยนแปลงเขตอำนาจการรับผิดชอบหรือเขตพื้นที่การปกครองให้กับตรวจคนเข้าเมืองจังหวัดนครราชสีมาตรวจคนเข้าเมืองจังหวัดเชียงราย และตรวจคนเข้าเมืองจังหวัดสงขลารวมทั้งกำหนดเขตอำนาจการรับผิดชอบหรือเขตพื้นที่การปกครองให้กับด่านตรวจคนเข้าเมืองกาบเชิงด่านตรวจคนเข้าเมืองเชียงแสนและด่านตรวจคนเข้าเมืองปาดังเบซาร์ เพิ่มเติมฉะนั้น อาศัยอำนาจตามความในมาตรา ๖แห่งพระราชกฤษฎีกาแบ่งส่วนราชการสำนักงานตำรวจแห่งชาติ พ.ศ. ๒๕๕๒ ข้อ ๕ของกฎกระทรวงแบ่งส่วนราชการเป็นกองบังคับการหรือส่วนราชการอย่างอื่นในสำนักงานตำรวจแห่งชาติพ.ศ. ๒๕๕๒ และคำสั่งสำนักนายกรัฐมนตรีที่ ๒๓/๒๕๕๕ ลงวันที่ ๒๔ มกราคม พ.ศ. ๒๕๕๕เรื่อง มอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรีจึงออกประกาศกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการในสังกัดสำนักงานตำรวจแห่งชาติไว้ดังต่อไปนี้ข้อ ๑ ประกาศฉบับนี้ให้มีผลใช้บังคับตั้งแต่วันที่๕ เมษายน พ.ศ. ๒๕๕๕ เป็นต้นไปข้อ ๒ ให้แก้ไขเปลี่ยนแปลงเขตอำนาจการรับผิดชอบหรือเขตพื้นที่การปกครองของตรวจคนเข้าเมืองจังหวัดนครราชสีมาตรวจคนเข้าเมืองจังหวัดเชียงรายและตรวจคนเข้าเมืองจังหวัดสงขลาของท้ายประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการฉบับลงวันที่ ๗ กันยายน พ.ศ. ๒๕๕๒ข้อ ๓ ให้จัดตั้งด่านตรวจคนเข้าเมืองกาบเชิงอยู่ในเขตอำนาจการรับผิดชอบหรือเขตพื้นที่การปกครองของกองบังคับการตรวจคนเข้าเมือง๔ สำนักงานตรวจคนเข้าเมืองข้อ ๔ ให้จัดตั้งด่านตรวจคนเข้าเมืองเชียงแสน อยู่ในเขตอำนาจการรับผิดชอบหรือเขตพื้นที่การปกครองของกองบังคับการตรวจคนเข้าเมือง๕ สำนักงานตรวจคนเข้าเมืองข้อ ๕ ให้จัดตั้งด่านตรวจคนเข้าเมืองปาดังเบซาร์อยู่ในเขตอำนาจการรับผิดชอบหรือเขตพื้นที่การปกครองของกองบังคับการตรวจคนเข้าเมือง๖ สำนักงานตรวจคนเข้าเมืองข้อ ๖ ให้กำหนดหน่วยงานและเขตอำนาจการรับผิดชอบหรือเขตพื้นที่การปกครองของส่วนราชการตามข้อ๒ ข้อ ๓ ข้อ ๔ และ ข้อ ๕ เสียใหม่ โดยมีรายละเอียดตามบัญชีแนบท้ายประกาศประกาศณ วันที่ ๓๐ มีนาคม พ.ศ. ๒๕๕๕ร้อยตำรวจเอกเฉลิม อยู่บำรุงรองนายกรัฐมนตรีปฏิบัติราชการแทนนายกรัฐมนตรี[เอกสารแนบท้าย]๑. บัญชีแสดงหน่วยงานและเขตอำนาจการรับผิดชอบหรือเขตพื้นที่การปกครองของสำนักงานตรวจคนเข้าเมือง(ดูข้อมูลจากภาพกฎหมาย)ปริยานุช/ผู้จัดทำ๑๙ เมษายน ๒๕๕๕ณัฐพร/ผู้ตรวจ๑๙ เมษายน ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๖๕ ง/หน้า ๒๐/๑๑ เมษายน ๒๕๕๕